Maggie Smith

Margaret Natalie «Maggie» Smith (født 28. desember 1934) er en britisk film-, scene- og fjernsynsskuespiller.


== Liv og virke ==
Smith startet sin karriere på Oxford Playhouse sammen med Frank Shelley, og opptrådte første gang på filmlerretet i 1956. I 1969 vant hun Oscar for beste kvinnelige hovedrolle for sin rolle i The Prime of Miss Jean Brodie. Smith mottok også en Oscar i 1978 for beste kvinnelige birolle for rollen som Dianne Barrie i California Suite. Smith spilte professor Minerva McSnurp i Harry Potter-filmene. Hun spilte Violet Crawley, enkegrevinnen av Grantham, i det britiske periodedramaet Downton Abbey. Smith var også med i Becoming Jane.
Smith har vært gift to ganger. Hun giftet seg med Robert Stephens 29. juni 1967 på Greenwich Registry office og de fikk to barn sammen. Disse er Chris Larkin (født i 1967) og Toby Stephens (født i 1969), og begge ble født på Middlesex Hospital. Smith og Stephens ble skilt 6. mai 1974, og hun giftet seg senere med Beverley Cross den 23. august 1975 på Guilford Registry office. De fikk ingen barn sammen, og hun ble enke da han døde 20. mars 1998.


== Utmerkelser ==
Smith har mottatt flere æresbevisninger gjennom sin karriere, hvor den største var utnevnelsen til Dame Commander av Order of the British Empire i 1990. Hun ble derigjennom opphøyet i ridderstanden og fikk rett til å føre tiltaleformen dame foran sitt navn. I 2014 ble Smith utnevnt til medlem av Order of the Companions of Honour.


== Utvalgt filmografi ==
2015: The Lady in the Van, Skrevet av Alan Bennett, regi: Nicholas Hytner
2011: Harry Potter og dødstalismanene – del 2 (orig. Harry Potter and the Deathly Hallows), «Professor Minerva McSnurp»
2009: Harry Potter og Halvblodsprinsen (orig. Harry Potter and the Half-Blood Prince), «Professor Minerva McSnurp»
2007: Harry Potter og Føniksordenen (orig. Harry Potter and the Order of the Phoenix), «Professor Minerva McSnurp»
2005: Harry Potter og ildbegeret (orig. Harry Potter and The Goblet of Fire), «Professor Minerva McSnurp»
2004: Harry Potter og fangen fra Azkaban (orig. Harry Potter and the Prisoner of Azkaban), «Professor Minerva McSnurp»
2004: Ladies in Lavender, «Miss Janet Widdington»
2003: My House in Umbria 2003, «Emily Delahunty»
2002: Harry Potter og mysteriekammeret (orig. Harry Potter And The Chamber of Secrets), «Professor Minerva McSnurp»
2002 Ya-Ya jentenes hemmelige nedtegnelser (orig. The Divine Secrets of the Ya-Ya Sisterhood), «Caro»
2001: Gosford Park, «Constance, Countess of Trentham» [Oscarnominasjon]
2001: Harry Potter og de vises stein (orig. Harry Potter and the Sorcerer's Stone), «Professor Minerva McSnurp»
2000: All the King's Men 2000, «Queen Alexandra»
2000: David Copperfield
1999: N.Y. Ghost Story (orig. N.Y Ghosts)
1999: Te med Mussolini (orig. Tea With Mussolini), «Hester»
1999: The Last September, «Lady Myra»
1997: Washington Square, «Aunt Lavinia Penniman»
1996: Førstekoneklubben (orig. The First Wives Club), «Gunilla Garson Goldberg»
1996: Richard III, «Hertuginnen av York»
1994: Sister Act 2 (orig. Sister Act 2: Back in the Habit), «Priorinnen»
1993: Den hemmelige hagen (orig. The Secret Garden), «Mrs. Medlock»
1992: Plutselig, i fjor sommer (orig. Suddenly Last Summer)
1992: Sister Act
1991: Hook - Kaptein Kroks hevn (orig. Hook)
1990: Romeo-Juliet
1987: Judith Hearnes tause lidenskap (orig. The Lonely Passion of Judith Hearne), «Judith Hearne»
1986: Et rom med utsikt (orig. A Room with a View) [Oscarnominasjon]
1985: Lily in Love
1985: Med svin på skogen (orig. A Private Function) [Den Britiske filmpris]
1984: Double Play
1983: Bedre sent enn aldri (orig. Better Late Than Never)
1982: Gud bevare kvinnen (orig. The Missionary)
1982 Solen var vitne (orig. Evil Under the Sun), «Daphne Castle»
1981: Gudenes krig (orig. Clash of the Titans), «Thetis»/«Tethys»
1981: Kvartett (orig. Quartet)
1978: California Suite, «Diana Barrie» [Oscar]
1978: Mord på Nilen (orig. Death On The Nile), «Miss Bowers»
1976: Mord med døden til følge (orig. Murder by Death), «Dora Charleston»
1972: Hjerte og smerte - og alt det der (orig. Love and Pain and the Whole Damn Thing)
1972: Min lettsindige tante (orig. Travels with My Aunt) [Oscarnominasjon]
1969: Miss Jean Brodies beste år (orig. The Prime of Miss Jean Brodie), «Jean Brodie» [[[Oscar]]]
1969: Å, for en herlig krig (orig. Oh, What a Lovely War)
1968: Deilige millioner (orig. Hot Millions)
1966: Honningkrukken (orig. The Honey Pot)
1965: Othello [Oscarnominasjon]
1964: Halvveis til lykken (orig. The Pumpkin Eater)
1964: Opprøreren (orig. Young Cassidy)
1963: Hotel International (orig. The V.I.P.s), «Miss Mead»
1961: Ryk og reis! (orig. Go to Blazes)
1958: Forbrytelse lønner seg ikke (orig. Nowhere to Go)


== Sceneroller ==
Smith spilte tittelrollen i sceneproduksjonen av Alan Bennetts Lady in the Van og spilte Peter Pan i J.M. Barries eventyrfortelling «Peter Pan». Hun vant en Tony Award i 1990 for beste skuespillerinne i et teaterstykke for Lettice and Lovage.


== Referanser ==


== Eksterne lenker ==
(en) Maggie Smith på Internet Movie Database 
(sv) Maggie Smith i Svensk Filmdatabas 
(da) Maggie Smith på Filmdatabasen 
(da) Maggie Smith på Scope 
(fr) Maggie Smith på Allociné 
(en) Maggie Smith på AllMovie 
(en) Maggie Smith hos Rotten Tomatoes 
(en) Maggie Smith hos The Movie Database 
(en) Maggie Smith hos Internet Broadway Database 
(en) Maggie Smith hos Behind The Voice Actors 
(en) Maggie Smith på Internet Broadway Database
Artikkelen har ingen egenskaper for filmpersondatabaser i Wikidata